2017. gada 25. jūlijā Noteikumi Nr. 424

Rīgā (prot. Nr. 37 5. §)

**Grozījumi Ministru kabineta 2013. gada 21. maija noteikumos Nr. 280 "Noteikumi par darbības programmas "Uzņēmējdarbība un inovācijas" papildinājuma 2.3.2.2.2. apakšaktivitāti "Atbalsts ieguldījumiem ražošanas telpu izveidei vai rekonstrukcijai""**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18. panta 10. punktu

Izdarīt Ministru kabineta 2013. gada 21. maija noteikumos Nr. 280 "Noteikumi par darbības programmas "Uzņēmējdarbība un inovācijas" papildinājuma 2.3.2.2.2. apakšaktivitāti "Atbalsts ieguldījumiem ražošanas telpu izveidei vai rekonstrukcijai"" (Latvijas Vēstnesis, 2013, 103. nr.; 2014, 60., 122., 125. nr.; 2016, 61. nr.) šādus grozījumus:

1. Aizstāt 14.8. un 16.5. apakšpunktā un 68. un 72. punktā skaitli "10" ar skaitli "5".

2. Izteikt 16.6. apakšpunktu šādā redakcijā:

"16.6. pēc līguma noslēgšanas par jaunuzceltās, renovētās vai rekonstruētās ražošanas ēkas nomu šo noteikumu 16.3. apakšpunktā minētie komersanti pirmajos 12 mēnešos, bet ne vēlāk kā līdz 2015. gada 1. septembrim projektos, kas īstenoti pirmās projektu iesniegumu atlases kārtas ietvaros, un ne vēlāk kā līdz 2015. gada 1. novembrim projektos, kas īstenoti otrās projektu iesniegumu atlases kārtas ietvaros, izveido kopā vismaz 20 jaunas darba vietas, bet 36 mēnešos – vismaz 50 jaunas darba vietas ar pilnu darba slodzi. Laikposmā no 12 līdz 36 mēnešiem ir nodarbināti kopā ne mazāk kā 20 jauni darbinieki ar pilnu darba slodzi. Personas, ar kurām tiek uzsāktas darba tiesiskās attiecības jaunizveidotajās darba vietās, nav tikušas nodarbinātas pie šo

noteikumu 16.3. apakšpunktā minētā komersanta vai tā saistīto personu grupā iepriekšējo divu gadu periodā;".

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens